# &krita; tundmaõppimine

Hakkame siis peale. &krita; saab käivitada kas iseseisvalt või &koffice;'i kestprogrammist. &kde; menüüs peaks &krita; paiknema kas menüüs Graafika või Kontoritöö — see sõltub &koffice;'i pakendamise viisist sinu operatsioonisüsteemis. Veel üks võimalus on selline: &Alt;F2 (see avab minikäsurea), kirjuta ``krita`` ja klõpsa OK.

Mõne hetke pärast näed dialoogi:

Dokumendi loomise dialoog Dokumendi loomise dialoog

Dokumendi loomise dialoog

See on &koffice;'i standarddialoog: sa saad siin luua uue dokumendi, valida selle olemasolevate failide seast või siis mõnel varasemal korral kasutatud dokumentide seast. Siin näeb värvimudeli kaupa rühmitatult mitmeid malle. &krita; on väga paindlik rakendus ja oskab ümber käia mitut laadi piltidega: CMYK-pildid printerite tarbeks, RGB-pildid veebi jaoks, suure kanalisügavusega RGB-pildid fotograafidele, vesivärvipildid joonistajatele — ja veel palju muud. Hetkel valime Kohandatud dokument. See viib meid uue pildi dialoogi juurde:

Uue pildi dialoog Uue pildi dialoog

Uue pildi dialoog

Siin saab anda oma dokumendile nime ning määrata selle mõõtmed ja lahutuse. Kõrguse/laiuse ja lahutuse kombinatsioon määrab, kui suur on pilt ekraanil või paberil. Kui sinu pildi lahutus on 100x100 dpi ja pilt mõõtmetega 1000x1000 pikslit, siis juhul, kui kõik on korrektselt seadistatud, peaks pilt olema joonlauaga mõõtes täpselt 10 tolli pikk ja 10 tolli lai sõltumata sellest, milline on sinu printeri või monitori lahutus — seda igatahes siis, kui pilt on 100% suurendusega. Elus paraku pole sugugi alati kõik nii lihtne. Igatahes tasub praegu meelde jätta, et tegemist on pikslitega, mitte tollide või sentimeetritega.

Järgmine valikuterühm on veidi huvitavam kui lahutus: &krita; on väga paindlik rakendus ja suudab töötada mitut laadi piltidega. Praeguse algtutvustuse jaoks vali RGB (8-bitiste kanalitega). Samuti saab siin valida profiili. Praegu jätame siin aga kehtima vaikeväärtuse sRGB built-in - (lcms internal).

Kolmandas valikuterühmas saab määrata lõuendi esialgse värvi ning selle värvi läbipaistvuse. Lisaks saab kirjeldada loodava pildi sisu. Jätame ka siin kehtima vaikeväärtused ja klõpsame uue pildi tegelikuks loomiseks nupule Loo.

Nüüd ilmub sinu ette &krita; peaaken.

&krita; peaaken &krita; peaaken

&krita; peaaken

Vasakul ja ülal paiknevad tööriistaribad, mis lubavad kasutada joonistamise, redigeerimise ja valimise tööriistu. Nende põhjalikuma kirjelduse leiab siit. Pildi enda ala asub keskel. Akna paremas ääres on mitmed paletid, millega saab lähemalt tutvuda selles osas. Nagu ikka, asub akna ülaservas menüüriba. Sellest räägitakse lähemalt siin.