# Valikud

Käesolev peatükk kirjeldab lühidalt valikuid.

Pildi huvipakkuvale osale keskendumiseks võib selle valida ja ülejäänud pildi nii-öelda välja lülitada. See on väga mugav siis, kui soovid pildi mõnda osa välja lõigata, kopeerida või lihtsalt muuta, ilma et see mõjutaks ülejäänud pilti. &krita; kasutab valikute puhul maski ehk valikutasandit, milles igale pikslile on eraldatud 256 tasandit vahemikus valitud kuni mittevalitud. Jah, täpselt nii: piksleid saab ka natuke valida! Konkreetsete pikslitega töötades saab aga sisuliselt oma valiku joonistada.

Nähtaval kujul annab valikumask mittevalitud pikslitele sinaka tooni, valitud pikslid aga näivad tavalistena. Osaliselt valitud piksleid näidatakse nende kahe äärmise vahepealsena. Lisaks joonistatakse valitud alade ümber punane piire. Osaliselt valitud pikslid paiknevad seespool seda piiret, mis tähendab, et sinakat tooni võib mõnel pikslil näha ka valiku ehk punase piirde sees.

## Valiku loomine

Valida saab terve rea tööriistadega alates ristkülikutest, ellipsidest ja vabakäevalikust kuni eksootilisemate võimalusteni, näiteks värvivahemiku valik. Mitme valiku korral liidetakse need kokku. Nii on juhul, kui ristkülikukujulise ala valiku järel valida elliptiline ala, mõlemad alad valitud. Vajaduse korral saab näiteks valiku kustutamise tööriistaga valikut vähendada ehk 'lahutada'.

Tavalisse režiimi, kus ükski valik pole aktiivne, saab naasta menüükäsuga Valimine Tühista valik. Kõik pikslid saab valida menüükäsuga Valimine Vali kõik .

Kuigi esmapilgul võib tunduda, et sisuliselt annavad need käsud sama tulemuse, on märksa etem, kui sul puudub aktiivne valik, mitte aga see, et kõik on valitud.

Kui oled valiku tühistanud, saad selle taastada menüükäsuga Valimine Vali uuesti.

## Valikuga joonistamine

Nagu öeldud, saab sisuliselt joonistada ka valikuga. Nii nagu sa tavaliselt joonistad, saad joonistada kas vabakäevalikuga või ka ristkülikuga, ellipsiga &etc; Samuti saab valida erinevaid joonistamistööriistu: pliiats, pintsel, pihusti &etc; Vali vajalik valikutööriist ja joonistamistööriist tööriistakastis ning hakka aga oma valikuga joonistama.

Valikutööriistad käituvad täpselt nii nagu teistes rakendustes. See tähendab, et näiteks klahvi Shift ristkülikut või ellipsit joonistades all hoides saab neid joonistada täpselt ruudu- või ringikujulisena.

Valikuga joonistamine Valikuga joonistamine

Valikuga joonistamine

Valikuga joonistamine Valikuga joonistamine

Valikuga joonistamine

## Valiku tühistamine

Kõigi valikuga joonistamise tööriistade korral saab valida, kas valikule lisada või hoopis sellest lahutada. See tähendab, et kõigi tööriistadega saab nii valida kui valiku tühistada. Samad sõnad käivad isegi valiku kustutamise tööriista kohta.

Valiku tühistamine Valiku tühistamine

Valiku tühistamine

## Uue valiku loomine

Kui soovid teha uue valiku, asendades sellega aktiivse valiku, tuleb aktiivne valik kõigepealt tühistada. Selleks vali menüükäsk Valimine Tühista valik.

## Külgneva ala valik (võlukepp)

Lisaks kirjeldatud valikuga joonistamisele pakub &krita; võimalust ka külgnevad alad millegagi täita. Mõnes rakenduses nimetatakse sellist asja ka võlukepi (magic wand) tööriistaks. See valib lähedased pikslid tingimusel, et need on ligilähedaselt sama värvi piksliga, millel klõpsasid. Valik hakkab laienema klõpsatud punktist, täites ümbruse. Segasust määrates saab otsustada, kui erinev võib värv olla, enne kui täitmine peatub.

Enne võlukeppi Enne võlukeppi

Enne võlukeppi

Võlukepi valik Võlukepi valik

Võlukepi valik

## Sarnaste värvide valik

Sarnase valimise tööriist võimaldab valida piksli ja seejärel kõik pikslid, mis on sarnase värviga. Valides värvi pildi ühes nurgas, võidakse valida piksel teises nurgas, kui need on sarnase värviga. Segasust määrates saab otsustada, kui sarnased peavad värvid olema, et neid valitaks.

Sarnaste värvide valik Sarnaste värvide valik

Sarnaste värvide valik

## Valiku inverteerimine

Mõnel juhul on mõistlikum valik teha teistpidi. See tähendab, et kõigepealt vali osad, mida kindlasti ei tuleks valida, ning seejärel kasuta menüükäsu Valimine Teistpidi. Inverteerimisel pööratakse piksli valikutase sõna otseses mõttes pea peale, määrates selleks 256 miinus senine valikutase. Sel moel valitakse osad, mis seni ei olnud valitud ja vastupidi.