# Tööriistaribad

Selles osas kirjeldatakse &krita; tööriistaribasid. Vaikimisi asub Krita enda tööriistariba vasakul pool joonistamisala, teised aga akna ülaservas menüüriba all.

Tööriistaribasid saab kohandada menüükäsuga Seadistused Tööriistaribade seadistamine... või &HPNga; tööriistaribale klõpsates ja ilmuvast menüüst käsku Tööriistaribade seadistamine... valides.

## Failiriba

Failiriba Failiriba

Failiriba

See tööriistariba sisaldab failide käsitsemiseks vajalikke toiminguid. Vaikimisi on sellel &krita; tööriistaribal viis nuppu: Uus, Ava, Salvesta, Trükkimise eelvaatlus ja Trüki.

Kõik need toimingud vastavad samadele käskudele menüüs Fail.

## Redigeerimisriba

Redigeerimisriba Redigeerimisriba

Redigeerimisriba

See tööriistariba sisaldab redigeerimistoiminguid. Vaikimisi on sellel neli nuppu: Võta tagasi, Tee uuesti, Lõika ja Kopeeri.

Kõik need toimingud vastavad samadele käskudele menüüs Redigeerimine.

## Liikumisriba

Liikumisriba Liikumisriba

Liikumisriba

See tööriistariba võimaldab kiiresti liikuda. Kaks vaikimisi toimingut on siin Suurenda ja Vähenda. Käsuga Suurenda saab suurendada suurendustaset. Sa näed vähem, aga täpsemalt. Käsuga Vähenda saab suurendustaset vähendada. Sa näed rohkem, kuid mitte nii täpselt.

## Krita tööriistariba

Krita tööriistariba Krita tööriistariba

Krita tööriistariba

See tööriistariba sisaldab joonistamisoperatsioone ja -tööriistu, samuti redigeerimis- ja valikutööriistu. Allpool on ära toodud saadaolevad toimingud. Enamiku tööriistade käitumist (ning ühes sellega nendega avaldatavat toimet) saab muuta tööriistade valikutega.

Pintsel

- Selle tööriistaga saab vabalt joonistada. Klõpsa &HVNga; valitud pintsliga konkreetse elemendi joonistamiseks või hoia &HVN; all ja lohista hiirt joonistamiseks. Joonistus järgib täpselt hiire liikumist.

Joon

- Selle tööriistaga saab joonistada jooni. Klõpsa &HVNga; esimese otspunkti tähistamiseks, lohista hiir teise otspunktini ja vabasta nupp.

  Klahvi &Shift; allhoidmine hiire kasutamisel ajal võimaldab joonistada ainult rõhtsaid või püstiseid jooni. Klahvile &Alt; vajutades, kui &HVN; on veel alla vajutatud, saab joone teise kohta liigutada.

Ristkülik

- Selle tööriistaga saab joonistada ristküliku. Klõpsa &HVNga; ristküliku ühe nurga tähistamiseks, lohista hiir vastasnurka ja vabasta nupp.

  Joonistamise ajal klahvi &Shift; all hoides joonistatakse ristküliku asemel ruut. Klahvi &Ctrl; all hoides saab muuta ristküliku loomise viisi: kahe vastasnurga asemel määrab Ctrl;-klahvi allhoidmisel hiire esialgne positsioon ristküliku keskpunkti ning lõplik positsioon ühe nurga. Klahvi &Alt; vajutades (kui &HVN; on veel alla vajutatud) saab ristküliku teise kohta liigutada.

  Nurk-nurk ja kese-nurk joonistamisviiside vahel võib valida täiesti omatahtsi: piisab sellest, et klahv &Ctrl; alla vajutada või lahti lasta, kuid tingimuseks on see, et &HVN; oleks kogu aeg alla vajutatud. Klahvile &Ctrl; vajutades mõjutab hiire liikumine ristküliku kõiki nelja nurka, kui aga &Ctrl; vabastada, siis jääb üks nurk paigale.

Ellips

- Selle tööriistaga saab joonistada ellipsi. Ellipsi kontuuri joonistamiseks kasutatakse parajasti valitud pintslit. Klõpsa &HVNga; ellipsi piirkonna ühe nurga tähistamiseks, seejärel lohista aga hiir vastasnurka. &krita; näitab ellipsi eelvaatlust peene joonega. Hiirenupu vabastamisel ellips joonistataksegi.

  Joonistamise ajal klahvi &Shift; all hoides joonistatakse ellipsi asemel ring. Klahvi &Ctrl; all hoides saab muuta ellipsi loomise viisi: kahe nurga asemel määrab hiire esialgne positsioon ellipsi keskpunkti ning lõplik positsioon ühe piirkonna nurga. Klahvi &Alt; vajutades (kui &HVN; on veel alla vajutatud) saab ellipsi teise kohta liigutada.

  Nurk-nurk ja kese-nurk joonistamisviiside vahel võib valida täiesti omatahtsi: piisab sellest, et klahv &Ctrl; alla vajutada või lahti lasta, kuid tingimuseks on see, et &HVN; oleks kogu aeg alla vajutatud. Klahvile &Ctrl; vajutades mõjutab hiire liikumine piirkonna kõiki nelja nurka, kui aga &Ctrl; vabastada, siis jääb liigutatava nurga vastasnurk paigale.

Hulknurk

- Selle tööriistaga saab joonistada hulknurki. Klõpsa &HVNga; alguspunkti ja järgnevate tippude tähistamiseks, seejärel aga tee topeltklõps või klõpsa &HPNga; viimase tipu ühendamiseks alguspunktiga.

Kompleksjoon

- Kompleksjooni joonistatakse samamoodi nagu hulknurki, kuid topeltklõps märgib ainult joone lõppu, mitte aga ei ühenda seda alguspunktiga.

Täht

- Selle tööriistaga saab joonistda tähekujulisi objekte. Klõpsa &HVNga; keskme määramiseks ja lohista hiirt tähe suuruse ning pööramise paikapanemiseks.

  Klahvi &Alt; vajutades (kui &HVN; on veel alla vajutatud) saab tähe teise kohta liigutada.

Bezier

- Selle tööriistaga saab joonistada Bezier' kõveraid. Klõpsa &HVNga; kõvera alguspunkti tähistamiseks ja seejärel kõvera kontrollpunktide märkimiseks.

  Bezier' kõvera joonistamine Bezier' kõvera joonistamine

  Bezier' kõvera joonistamine

  Kontrollpunkti lisamisel näitab &krita; sinist joont kahe pidemega. Pidemeid lohistades saab muuta kõvera suunda antud punktis.

  Bezier' kõvera muutmine Bezier' kõvera muutmine

  Bezier' kõvera muutmine

  Eelnevale kontrollpunktile klõpsates saab seda muuta. Vahepealse kontrollpunkti (&ie; punkti, mis ei ole algus- ega lõpp-punkt) korral saab suunapidemetega muuta kõverat, nii et see saabuks punkti ja lahkuks sealt erinevas suunas. Pärast punkti redigeerimist klõpsa lihtsalt lõuendile ja võid jätkata punktide lisamist kõverale.

  Klahvile Delete vajutades saab parajasti valitud kontrollpunkti kõveralt eemaldada. Joonistamise lõpetamiseks tee topeltklõps &HVNga; mis tahes kõvera punktil või vajuta &Enter;. Tervest kõverast loobumiseks vajuta &Esc;. Kui &HVN; on alla vajutatud, võid klahvi &Ctrl; all hoides liigutada terve kõvera teise asukohta.

  Lõpetatud Bezier' kõver Lõpetatud Bezier' kõver

  Lõpetatud Bezier' kõver

Kloonimine

- Selle tööriistaga saab kloonida pildiosasid. Vajuta klahvi &Shift; ja klõpsa &HVNga; asukohta, mida soovid kloonida. &krita; märgib selle aktiivse pintsli kontuuriga. Seejärel klõpsa &HVNga; asukohta, kuhu soovid klooni asetada, ja lohista hiirt. Nüüd saad kloonida selle, mis leidub asukohas, sihtkohta.

  Kloonimisel liiguvad nii kursor sihtkohas kui ka pintsli kontuur lähtekohas, et anda sulle visuaalselt aimu, mis toimub.

  Sama tööriistaga saab ka korrigeerida pildiosa värve: kasuta selleks valikut Ravimine.

Joonistamine filtritega

- See tööriist võimaldab valida filtri ja sellega joonistada. Allolev pilt näitab suure ümmarguse pintsliga joonistamist (vasakult paremale) kanali maksimeerimise, kanali minimeerimise, inverteerimise ja küllastuse eemaldamise filtriga.

  Joonistamine filtritega Joonistamine filtritega

  Joonistamine filtritega

Kärpimine

- Selle tööriistaga saab kihi või pildi kärpida teatud suurusega ristkülikuks. Klõpsa &HVNga; ja määra hiirega lohistades ala. See tähistatakse 8 sangaga kontuuriga. Sangu liigutades saab täpselt määrata, kui suur osa pildist või kihist kärbitakse. Samuti võib klõpsata kontuuri sees ja lohistada seda tervikuna.

  Topeltklõps väljaspool ala (s.t. pildi osal, mis eemaldatakse) viib kärpimisoperatsiooni täide.

Liigutamine

- Selle tööriistaga saab aktiivset kihti või valikut hiirt lohistades liigutada.

Transformeerimine

- Selle tööriistaga saab kiiresti muuta aktiivset valikut või kihti. Selle nurkadesse ja külgedele ilmuvad sangad, millega saab valiku või kihi suurust muuta. Pööramiseks tuleb hiir viia pidemete kohale või neist vasakule ja neid lohistada. Samuti võib valikus või kihis klõpsata ning selle hiirega mujale lohistada.

Perspektiivteisendus

- See tööriist võimaldab muuta pildi perspektiivi. Märgi ala, mis peab jääma uuele pildile, klõpsates selle ülemises ja alumises parem- ning vasakpoolses nurgas. Nelja nurgaga määratud ala teisendatakse seejärel ning valitud nurgad saavad uue pildi nurkadeks.

Külgnev täitmine

- Selle tööriistaga saab pideva üht värvi ala täita aktiivse esiplaani värvi või mustriga. Ala täitmiseks lihtsalt klõpsa sellel.

Üleminek

- Selle tööriistaga saab aktiivse kihi või valiku täita parajasti valitud üleminekuga. Klõpsa &HVNga;, hoia nupp all ja lohista hiirt kahe otspunkti määramiseks. Üleminek joonistatakse piki seda joont. Kui joon ei ulatu valiku või kihi piirdeni, kasutatakse ülemineku vastava otspunkti värvi ülejäänud ala täitmiseks sellel küljel.

Tekst

- Selle tööriistaga saab lisada joonistusele lihtsa teksti. Klõpsa &HVNga; kohas, kuhu soovid teksti sisestada. Seejärel kirjuta tekst ilmuvasse dialoogi. Tekst tsentreeritakse rõhtsalt ning selle ülaserv on võrdne valitud asukohaga.

Värvivalija

- Selle tööriistaga saab teada punkti värviväärtuse. Klõpsa &HVNga; pildil ning näed selle punkti värviinfot kontrollkastis.

Liikumine

- Selle tööriistaga saab pildil liikuda. Klõpsa &HVNga;, hoia nupp all ja liiguta hiirt vajalikus suunas kerimiseks.

Suurendus

- Selle tööriistaga saab suurendada ja vähendada. Klõpsa &HVNga; suurendamiseks kaks korda (nt. 1:1 -> 2:1) või &HPNga; vähendamiseks kaks korda (nt. 1:1 -> 1:2).

Perspektiivvõrk

- Selle tööriistaga saab luua ja redigeerida perspektiivvõrku. Klõpsa &HVNga; ja lohista hiirt võrgu kahe esimese nurga märkimiseks, seejärel aga klõpsa kolmanda ja neljanda nurga tähistamiseks. Nüüd näidatakse võrgu kontuure ja sul on võimalik seda muuta, kui see sind veel täielikult ei rahulda. Mõnele muule tööriistale lülitudes jagatakse perspektiivvõrk osakesteks ja seda kuvatakse peente hallide joontega.

  Kui näed nelja nurga asemel ainult kolme, siis ilmselt klõpsasid hoopis esialgse lohistamise asemel. Sel juhul tuleb klõpsata antud juhul ühendatud esimese ja teise nurga pidemele ning lohistada see vajalikku kohta, et tekiks neli nurka.

  Klõpsates hiljem uuesti perspektiivvõrgu tööriistale, saad võrku muuta. Võrgu võib peita või eemaldada, kui valida menüüst Vaade vastavalt käsud Peida perspektiivvõrk või Puhasta perspektiivvõrk.

Joonistamisvalik

- Selle tööriistaga saab valida konkreetse ala. Ala valimiseks kasutatakse parajasti valitud pintslit, kuid pildi joonistamise asemel hoopis valitakse ala. Valikutest kõneleb lähemalt vastav osa.

Kustutamisvalik

- See tööriist toimib peaaegu samamoodi nagu joonistamisvaliku tööriist, kuid loomise asemel valik, kui see on hiire asukohas olemas, hoopis eemaldatakse.

Ristkülikukujuline valik

- Selle tööriistaga saab valida ristkülikukujulise ala. Operatsioon sarnaneb ristkülikutööriista omale ning ka klahvid &Shift;, &Ctrl; ja &Alt; toimivad samamoodi nagu ristküliku joonistamisel.

Ellipsikujuline valik

- Selle tööriistaga saab valida ellipsikujulise ala. Operatsioon sarnaneb ellipsitööriista omale ning ka klahvid &Shift;, &Ctrl; ja &Alt; toimivad samamoodi nagu ellipsi joonistamisel.

Hulknurkne valik

- Selle tööriistaga saab valida hulknurkse ala. Operatsioon sarnaneb hulknurgatööriista omale ning ka klahvid &Shift;, &Ctrl; ja &Alt; toimivad samamoodi nagu hulknurga joonistamisel.

Kontuuri valik

- Selle tööriistaga saab valida kohandatud kontuuriga alasid. Klõpsa &HVNga; ja lohista kontuuri määramiseks hiirt umbes nii, nagu vabakäejoonistuse puhul. Kui hiirenupu vabastad, lõpetatakse kontuur sirgjoont selle hetkeasukoha ja alguspositsiooni vahele tõmmates.

Külgnev valik

- Selle tööriistaga saab valida teatud üht värvi alad. Ala valimiseks klõpsa &HVNga;.

Sarnase valik

- Selle tööriistaga saab valida mitu sama värvi ala. Tuvastamine käib samamoodi nagu külgneva täitmise korral, kuid alad ei pea asuma üksteise kõrval.

Magnetvalik

- See tööriist võimaldab valida visuaalselt eristuva ala. Klõpsa &HVNga; ja lohista hiirt ümber ala, mida soovid valida. Kui alal on piisavalt selged piirjooned, saab selle ilusasti valida. Ilmub mitu kontrollpunkti, mis ühendavad valiku osad piirjoonega.

  Kui soovid valitud ala täpsemalt määrata, vajuta klahvi &Ctrl; käsitsi redigeerimise režiimi sisenemiseks. Nüüd saab igal kontrollpunktil eraldi klõpsates neid muuta. Kontrollpunkte saab selles režiimis ka liigutada, klõpsates neil &HVNga; ja lohistades.

  Automaatrežiimi naasmiseks vajuta lihtsalt uuesti klahvi &Ctrl;. Kahe režiimi vahel võib lülituda nii palju kui vaja.

Bezier' valik

- See tööriist võimaldab valida ala Bezier' kontuuri joonistades. Vaata täpsemalt Bezier' tööriista kirjeldust.

## Pintslite ja muude asjade tööriistariba

Pintslite ja muude asjade tööriistariba Pintslite ja muude asjade tööriistariba

Pintslite ja muude asjade tööriistariba

See tööriistariba sisaldab palette, millega saab valida pintsli kuju, üleminekud ja täitmismustrid. Samuti on siin omaette kast joonistaja tööriistade jaoks ning graafikalaua surve seadistused.

### Pintsli kujud

Pintsli kujude palett Pintsli kujude palett

Pintsli kujude palett

Pintsli kujude paletil saab valida, millise pintsliga joonistada. Valitud pintslit kasutatakse joonistamisoperatsioonidel (vabakäsi, ristkülik, ellips jne.). Sul on võimalik valida eelmääratletud pintsel (kaardil Eelmääratud pintslid) või kohandada või luua uus.

Pintsli kujude palett automaatpintsli kaardiga Pintsli kujude palett automaatpintsli kaardiga

Pintsli kujude palett automaatpintsli kaardiga

Automaatpintsli kaardil saab luua kohandatud ristküliku- või ellipsikujulise pintsli. Kerimiskastidega Suurus saab määrata selle kõrguse ja laiuse. Lingiikooniga saab määrata, kas kõrgus ja laius peavad olema võrdsed või mitte. Kui näha on link, muudab ühe väärtuse muutmine automaatselt ka teist. Kui link on katkestatud, saab väärtuseid eraldi määrata. Pintslijälje ebaühtlust saab määrata kerimiskastides Hajumine. Ka siin võivad rõhtne ja püstine väärtus erineda või olla võrdsed, millele osutab lingiikoon.

Pintsli kujude palett kohandatud pintsli kaardiga Pintsli kujude palett kohandatud pintsli kaardiga

Pintsli kujude palett kohandatud pintsli kaardiga

Kohandatud pintsli paletil on võimalik kasutada aktiivset pilti pintslina. Nupuga Lisa eelmääratletud pintslite hulka saab selle salvestada edaspidiseks kasutamiseks.

### Üleminekud

Üleminekute palett Üleminekute palett

Üleminekute palett

Üleminekute paletil saab valida ülemineku, millega joonistada üleminekutööriista kasutamisel. Klõps paletis mõnele üleminekule näitab selle suuremat eelvaatlust. Uuesti klõpsates saab selle määrata aktiivseks üleminekuks.

Omaenda üleminekuid saab luua klõpsuga nupule Kohandatud üleminek.

### Mustrid

Mustrite palett Mustrite palett

Mustrite palett

Mustrite paletil saab valida mustri, mida kasutatakse näiteks mustriga täitmise operatsioonis. Klõpsa mustril, et näha eelvaatluses seda tegelikus suuruses. Uue klõpsuga saab selle määrata aktiivseks mustriks.

Mustrite palett kohandatud mustri kaardiga Mustrite palett kohandatud mustri kaardiga

Mustrite palett kohandatud mustri kaardiga

Soovi korral võib luua ka kohandatud mustri, nagu ülal näha.

### Joonistaja tööriistad

Liitkastis Joonistaja tööriistad saab valida tööriista, mida joonistamine peaks simuleerima. Nii võib joonistada nagu tavalise pintsli, pihusti või filtriga.

### Surve mõju

See lubab muuta &krita; käitumist juhul, kui kasutad joonistamiseks graafikalauda. Selle korral arvestatakse lauale avaldatud survega. Valikvõimalusteks on joone laiuse (suuruse), läbipaistmatuse ja tumeduse muutmine.