# Filtrid

&krita; pakub mitmeid filtreid. Nendega saab pilti kas tervikuna või selle osa parandada või muul moel muuta. Mõned filtrid rakendatakse otse, teisi saab kohandada, see tähendab, nad pakuvad dialoogi, kus filtrit saab enne rakendamist oma soovide kohaselt häälestada. Kui pildil on aktiivne valik, rakendatakse filtrit pildi valitud osale. Kui midagi pole valitud, muudetakse tervet pilti.

Käesolevas osas tulevad põhjalikuma vaatluse alla filtrid. Filtrite rakendamise toime näitamiseks saadab iga kirjeldust näidispilt, millele on rakendatud vastav filter. Algne pilt (tänu selle eest kuulub fotograaf Christian Peperile) on allpool näidatud poole võrra vähendatuna. Filtrite rakendamist demonstreerivad pildid, kus originaalpilt paikneb vasakul ja muudetud pilt parema, on algsuurusega võrreldes 25% suurused.

Mõni filter annab vajaliku tulemuse peaaegu igasuguse pildiga, mõne puhul aga tuleb enne veidi vaeva näha, kui jõutakse tulemuseni, mis igati rahuldab. Kui filter ei tee seda, mida sa tahad, võivad selle seadistused vajada veidi kohendamist. Käesoleva peatüki näited on omajagu liialdatud, et filtrite toimet paremini selgitada - tavaliselt läheb vaja märksa mõõdukamaid muudatusi.

Nõuanne: kui soovid, et filtrit ei rakendataks pildi teatud osale (näiteks soovid eemaldada värviküllastuse, välja arvatud pildi keskosalt), vali osa, millele sa ei soovi filtrit rakendada, vali menüükäsk Valimine Teistpidi ja rakenda filter.

Osas Dialoogid on pikemalt juttu dialoogidest, kus saab seadistada filtreid.

Algne pilt Algne pilt

Algne pilt

## Automaatkontrasti filter

Automaatkontrasti filter muudab sinu pildi kontrasti eeldatavalt parimaks. Tavaliselt on tulemused head, aga teatud juhtudel (näiteks erilistes valgustingimustes tehtud foto) ei pruugi tulemused olla need, mida vajad.

Automaatkontrasti filtri leiab menüüst Filter Kohandamine. See filter ei ole kohandatav.

Pilt automaatkontrasti filtri rakendamise järel Pilt automaatkontrasti filtri rakendamise järel

Pilt automaatkontrasti rakendamise järel

## Hägufilter

Hägufiltriga saab oma pilti mahendada (muuta vähem teravaks).

Filtri leiab menüüst Filter Hägu. Seadistustest kõneb lähemalt osa Hägudialoog.

Pilt hägufiltri rakendamise järel Pilt hägufiltri rakendamise järel

Pilt hägufiltri rakendamise järel

## Heleduse/kontrasti filter

Selle filtriga saab kohandada oma pildi heledust ja kontrasti.

Filtri leiab menüüst Filter Kohandamine. Seadistustest kõneleb lähemalt osa Heleduse/kontrasti dialoog.

Pilt heleduse/kontrasti filtri rakendamise järel Pilt heleduse/kontrasti filtri rakendamise järel

Pilt heleduse/kontrasti filtri rakendamise järel

## Kühmukaardi filter

Kühmukaardi filter võtab kaks kihti ning kasutab üht neist teise selliseks teisendamiseks, et tekib sügavuse illusioon. Objektikiht (kiht, mida muudetakse) on kiht, millele antakse ruumiline välimus. Kühmukaardi kiht on halltoonis kiht, mida kasutatakse objektikihi iga punkti kõrguse kindlaksmääramiseks. Võimalik on kasutada ka üht ja sama kihti nii objektikihi kui ka kühmukaardi kihina.

Filtri leiab menüüst Filter Kaart. Seadistustest kõneleb lähemalt osa Kühmukaardi dialoog.

Pilt kühmukaardi filtri rakendamise järel Pilt kühmukaardi filtri rakendamise järel

Pilt kühmukaardi filtri rakendamise järel

## CImg pildi restaureerimise filter

Selle filtriga saab pilti mõnel määral parandada, näiteks eemaldada väiksed kriibud või lisada veidi hägu. Meie näidisoriginaalpildi ja antud filtri rakendamisel tekkinud pildi vahel erinevused peaaegu puuduvad.

Filtri leiab menüüst Filter Parandamine. Seadistustest kõneleb lähemalt osa Pildi restaureerimise dialoog.

## Värvi kohandamise filter

See filter võimaldab muuta pilti, suurendades või vähendades selles teatud värvide osakaalu.

Filtri leiab menüüst Filter Kohandamine. Seadistustest kõneleb lähemalt osa Värvi kohandamise dialoog.

Pilt värvi kohandamise filtri rakendamise järel Pilt värvi kohandamise filtri rakendamise järel

Pilt värvi kohandamise filtri rakendamise järel

## Värv alfale filter

See filter muudab pildil värvi või värvivahemiku läbipaistvaks, puhastades seega sisuliselt teatud piirkonna mingist värvist.

Filtri leiab menüüst Filter Värvid. Seadistustest kõneleb lähemalt osa Värv alfale dialoog.

Pilt värv alfale filtri rakendamise järel Pilt värv alfale filtri rakendamise järel

Pilt värv alfale filtri rakendamise järel

## Värviülekande filter

Selle filtriga saab pildile uuesti värvi anda mõne muu pildi värve kasutades. Iga aktiivse pildi värv asendatakse teisel pildil leiduva kõige sarnasema värviga.

Filtri leiab menüüst Filter Värvid. Seadistustest kõneleb lähemalt osa Värviülekande dialoog.

Pilt värviülekande filtri rakendamise järel Pilt värviülekande filtri rakendamise järel

Pilt värviülekande filtri rakendamise järel

## Kohandatud teravustamise filter

See filter võimaldab pilti mitme parameetri alusel moonutada.

Filtri leiab menüüst Filter Parandamine. Seadistustest kõneleb lähemalt osa Kohandatud teravustamise dialoog.

Pilt kohandatud teravustamise filtri rakendamise järel Pilt kohandatud teravustamise filtri rakendamise järel

Pilt kohandatud teravustamise filtri rakendamise järel

## Küllastuse eemaldamise filter

See filter muudab pildi halltoonidesse, andes iga piksli küllastusele väärtuseks nulli.

Filtri leiab menüüst Filter Kohandamine. See filter ei ole seadistatav.

Pilt küllastuse eemaldamise filtri rakendamise järel Pilt küllastuse eemaldamise filtri rakendamise järel

Pilt küllastuse eemaldamise filtri rakendamise järel

## Serva tuvastamise filtrid

Need filtrid üritavad tuvastada pildil servi (piirdeid) ning muuta pilti nii, et ainult need servad säilitavad oma värvi, ülejäänud pilt aga muudetakse halliks. Sel moel omandab pilt omamoodi ruumilisuse.

Kasutada saab nelja serva tuvastamise filter. Igaüks tuvastab servi erinevast küljest, mistõttu nende rakendamise tulemused on erinevad.

Filtrid leiab menüüst Filter Serva tuvastamine. Need filtrid ei ole kohandatavad.

Pilt alumise serva tuvastamise filtri rakendamise järel Pilt alumise serva tuvastamise filtri rakendamise järel

Pilt alumise serva tuvastamise filtri rakendamise järel

## Kohrutusfiltrid

Kohrutusfiltrid sarnanevad mõneti serva tuvastamise filtritega, ainult et kohrutatud pilt on täiesti hall. Pildil tuvastatakse erinevad alad ning neile määratakse teatud kõrgusetase, mis muudetakse nähtavaks halltoonis piiretega. Sel moel omandab pilt omamoodi ruumilisuse.

Filtrid leiab menüüst Filter Kohrutus. Kui välja arvata muutuva sügavusega kohrutus, ei ole need kohandatavad. Täpsemalt kõneleb muutuva sügavuse kohrutuse filtri seadistustest osa Kohrutuse dialoog.

Pilt kõige kohrutamise filtri rakendamise järel Pilt kõige kohrutamise filtri rakendamise järel

Pilt kõige kohrutamise filtri rakendamise järel

Pilt muutuva sügavusega kohrutamise filtri rakendamise järel Pilt muutuva sügavusega kohrutamise filtri rakendamise järel

Pilt muutuva sügavusega kohrutamise filtri rakendamise järel

## Gaussi pehmenduse filter

See filter muudab pildi veidi hägusemaks, pehmendades seda pseudojuhuslikul meetodil. Gaussi algoritmiga leitakse määr, mille võrra pildi iga osa pehmendatakse.

Filtri leiab menüüst Filter Hägu. See filter ei ole kohandatav.

Pilt Gaussi pehmenduse filtri rakendamise järel Pilt Gaussi pehmenduse filtri rakendamise järel

Pilt Gaussi pehmenduse filtri rakendamise järel

## Gaussi müra vähendamise filter

Selle filtriga saab pildilt eemaldada müra.

Filtri leiab menüüst Filter Parandamine. Seadistustest kõneleb lähemalt osa Gaussi müra vähendamise dialoog.

Pilt Gaussi müra vähendamise filtri rakendamise järel Pilt Gaussi müra vähendamise filtri rakendamise järel

Pilt Gaussi müra vähendamise filtri rakendamise järel

## Inverteerimisfilter

See filter inverteerib kõik värvid. Iga piksli punase, rohelise ja sinise komponendi väärtus lahutatakse 255-st. See tähendab, et punasest saab tsüaan, rohelisest purpur ja sinisest kollane. Tulemusväärtuste põhjal pannaksegi kokku uus pilt.

Filtri leiab menüüst Filter Kohandamine. See filter ei ole seadistatav.

Pilt inverteerimisfiltri rakendamise järel Pilt inverteerimisfiltri rakendamise järel

Pilt inverteerimisfiltri rakendamise järel

## Läätsekorrektsiooni filtrid

See filter võimaldab parandada pildi moonutusi, mis tekivad näiteks läätse padimoonutusest, ning muuta veidi heledust.

Filtri leiab menüüst Filter Muu. Seadistustest kõneleb lähemalt osa Läätsekorrektsiooni dialoog.

Pilt läätsekorrektsiooni filtri rakendamise järel Pilt läätsekorrektsiooni filtri rakendamise järel

Pilt läätsekorrektsiooni filtri rakendamise järel

## Kanali maksimeerimise filter

See filter annab pildi igale pikslile uue värvi: säilitatakse ainult värvikanal, mille osatähtsus on antud pikslis kõige suurem (välja arvatud hallid pikslid, mis jäävad halliks edasi).

Filtri leiab menüüst Filter Värvid. Seda filtrit ei saa kohandada.

Pilt kanali maksimeerimise filtri rakendamise järel Pilt kanali maksimeerimise filtri rakendamise järel

Pilt kanali maksimeerimise filtri rakendamise järel

## Keskmise eemaldamise filter

See filter teravustab pilti, muutes enam-vähem üht värvi naaberpikslite värvi ühesuguseks, mis kõrvaldab väikesed erinevused.

Filtri leiab menüüst Filter Parandamine. Seda filtrit ei saa kohandada.

Pilt keskmise eemaldamise filtri rakendamise järel Pilt keskmise eemaldamise filtri rakendamise järel

Pilt keskmise eemaldamise filtri rakendamise järel

## Kanali minimeerimise filter

See filter annab pildi igale pikslile uue värvi, eemaldades värvikanali, mille osatähtsus on antud pikslis kõige suurem (välja arvatud hallid pikslid, mis jäävad halliks edasi).

Filtri leiab menüüst Filter Värvid. Seda filtrit ei saa kohandada.

Pilt kanali minimeerimise filtri rakendamise järel Pilt kanali minimeerimise filtri rakendamise järel

Pilt kanali minimeerimise filtri rakendamise järel

## Õlimaali filter

Õlimaaliefektiga luuakse pildil pintslitõmbeid matkivad alad, mis täidetakse ala domineeriva värviga.

Filtri leiab menüüst Filter Kunstiline. Seadistustest kõneleb lähemalt osa Õlimaali dialoog.

Pilt õlimaali filtri rakendamise järel Pilt õlimaali filtri rakendamise järel

Pilt õlimaali filtri rakendamise järel

## Mosaiigi filter

Selle filtri rakendamisel võetakse ruudukujuline ala ja antakse sellele ala pikslite väärtuse keskmine.

Filtri leiab menüüst Filter Kunstiline. Seadistustest kõneleb lähemalt osa Mosaiigi dialoog.

Pilt mosaiigi filtri rakendamise järel Pilt mosaiigi filtri rakendamise järel

Pilt mosaiigi filtri rakendamise järel

## Vihmapiiskade filter

See filter tekitab mulje, nagu oleks pildile langenud vihmapiisad, moonutades pilti selliselt, et see näeb välja, nagu oleks tõesti vihma sadanud. Mõni vihmapiisk jätab isegi niinimetatud kalasilmaefekti mulje.

Filtri leiab menüüst Filter Kunstiline. Seadistustest kõneleb lähemalt osa Vihmapiiskade dialoog.

Pilt vihmapiiskade filtri rakendamise järel Pilt vihmapiiskade filtri rakendamise järel

Pilt vihmapiiskade filtri rakendamise järel

## Juhusliku müra filter

Selle filtriga lisatakse pildile juhuslikku müra.

Filtri leiab menüüst Filter Muu. Seadistustest kõneleb lähemalt osa Juhusliku müra dialoog.

Pilt juhusliku müra filtri rakendamise järel Pilt juhusliku müra filtri rakendamise järel

Pilt juhusliku müra filtri rakendamise järel

## Juhusliku valiku filter

See filter moonutab pilti, vahetades sellel piksleid.

Filtri leiab menüüst Filter Muu. Seadistustest kõneleb lähemalt osa Juhusliku valiku dialoog.

Pilt juhusliku valiku filtri rakendamise järel Pilt juhusliku valiku filtri rakendamise järel

Pilt juhusliku valiku filtri rakendamise järel

## Ümarate nurkade filter

See filter lihtsalt ümardab pildi nurgad. Selleks muudetakse ümardatud nurgast väljajääv osa läbipaistvaks.

Filtri leiab menüüst Filter Kaart. Seadistustest kõneleb lähemalt osa Ümarate nurkade dialoog.

Pilt ümarate nurkade filtri rakendamise järel Pilt ümarate nurkade filtri rakendamise järel

Pilt ümarate nurkade filtri rakendamise järel

## Teravustamisfilter

See filter teravustab pilti.

Filtri leiab menüüst Filter Parandamine. Seda filtrit ei saa kohandada.

Pilt teravustamisfiltri rakendamise järel Pilt teravustamisfiltri rakendamise järel

Pilt teravustamisfiltri rakendamise järel

## Väikeste klotside filter

Pildi suurust vähendatakse ja seda korratakse.

Filtri leiab menüüst Filter Kaart. Seadistustest kõneleb lähemalt osa Väikeste klotside dialoog.

Pilt väikeste klotside filtri rakendamise järel Pilt väikeste klotside filtri rakendamise järel

Pilt väikeste klotside filtri rakendamise järel

## Sobeli filter

See on parendatud servade tuvastamise filter.

Filtri leiab menüüst Filter Serva tuvastamine. Seadistustest kõneleb lähemalt osa Sobeli dialoog.

Pilt Sobeli filtri rakendamise järel Pilt Sobeli filtri rakendamise järel

Pilt Sobeli filtri rakendamise järel

## Teravustamismaski filter

See filter teravustab osa pildist.

Filtri leiab menüüst Filter Parandamine. Seadistustest kõneleb lähemalt osa Teravustamismaski dialoog.

Pilt teravustamismaski filtri rakendamise järel Pilt teravustamismaski filtri rakendamise järel

Pilt teravustamismaski filtri rakendamise järel

## Lainefilter

See filter muudab pildi laineliseks.

Filtri leiab menüüst Filter Muu. Seadistustest kõneleb lähemalt osa Laine dialoog.

Pilt lainefiltri rakendamise järel Pilt lainefiltri rakendamise järel

Pilt lainefiltri rakendamise järel

## Lainemüra vähendamise filter

See filter vähendab pildi müra, andes üksikutele pikslitele värvi, mis sobib kokku ümbritseva alaga. Selle rakendamisel lähevad küll pisidetailid kaotsi, kuid pildi üldilme võib paraneda, sest palju ebavajalikke detaile kõrvaldatakse.

Filtri leiab menüüst Filter Parandamine. Seadistustest kõneleb lähemalt osa Lainemüra vähendamise dialoog.

Pilt lainemüra vähendamise filtri rakendamise järel Pilt lainemüra vähendamise filtri rakendamise järel

Pilt lainemüra vähendamise filtri rakendamise järel